Արթուր Հարությունյան

Արթուր Իվանի Հարությունյան (), ԱՀ ֆինանսների նախկին նախարար, Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային Ժողովի ֆինանսաբյուջետային և տնտեսական կառավարման հարցերի մշտական հանձնաժողովի նախագահ,«Արցախ – Կանադա» բարեկամական խմբի ղեկավար, քաղաքական գործիչ։

Կենսագրություն
Ծնվել է 1979 թվականին, հունվարի 20-ին, Ստեփանակերտ քաղաքում։

Կրթություն

 1991 թվականին ավարտել է Ստեփանակերտիի թիվ 8 միջնակարգ դպրոցը։
 1995 թվականին ավարտել է Ստեփանակերտի Ֆիզմաթ դպրոցը։
 1999 թվականին ավարտել է Արցախի պետական համալսարանի  Տնտեսագիտության ֆակուլտետի «Ընդհանուր տնտեսագիտություն» բաժինը։
 2007 թվականին ավարտել է «Մեսրոպ Մաշտոց» համալսարանի «Իրավագիտություն» բաժինը։

Կարիերա
 1999 թվականի օգոստոսի 2-ից աշխատանքի է անցել ԼՂՀ հարկային պետական վարչությունում ` որպես կազմակերպական-վերահսկողական հաշվառման բաժնի ոչ հարկային եկամուտների գծով ավագ հարկային տեսուչ։
 2004 թվականի հունվարի 5-ից` ՀՊՎ Ստեփանակերտ քաղաքի հարկային տեսչության հարկ վճարողների սպասարկման, տվյալների մշակման և հաշվառման բաժնի պետ։
 2004 թվականի օգոստոսի 5-ից` խոշոր հարկ վճարողների սպասարկման բաժնի պետ։
 2006 թվականի հունվարի 11-ից` եկամուտների  հաշվառման, պլանավորման, ապահովադիրների սպասարկման վարչության պետ։
 2006 թվականի փետրվարի 1-ից` եկամուտների հաշվառման, գանձումների և խոշոր հարկ վճարողների (ապահովադիրների) սպասարկման վարչության պետ։
 2007 թվականի հունվարի 5-ից` հաշվառման, պլանավորման, գանձումների հսկողության և վերլուծության վարչության պետ։
 2007 թվականի  հոկտեմբերի 15-ից` օպերատիվ հետախուզության վարչության պետ։
 2008 թվականի մարտի 3-ից` խոշոր հարկ վճարողների վարչության պետ։
 2009 թվականի մարտի 19-ից` Լեռնային Ղարաբաղին Հանրապետության վարչապետի որոշմամբ նշանակվել է ԼՂՀ ԿԱ  հարկային պետական ծառայության պետի տեղակալ։
 2015 թվականի հուլիսի 16-ից` ԼՂՀ վարչապետի որոշմամբ նշանակվել է Լեռնային Ղարաբաղի Հանրապետության ֆինանսների նախարարի տեղակալ։
 2017  թվականի հոկտեմբերի 30-ից` Արցախի Հանրապետության կառավարության որոշմամբ նշանակվել է ԱՀ ֆինանսների նախարարի առաջին տեղակալ։
 2018 թվականի  հունիսի 6-ից՝ Արցախի Հանրապետության  Նախագահի հրամանագրով նշանակվել է ԱՀ ֆինանսների նախարար
 2020 թվականի մարտի 31-ին խորհրդարանական ընտրություններում «Ազատ հայրենիք - ՔՄԴ» կուսակցությունների դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի պատգամավոր։

Ընտանիք
Ամուսնացած է, ունի երկու զավակ։

Պարգևներ և շքանշաններ 
 2014 թվականի դեկտեմբերի 4-ին՝ Արցախի վարչապետի որոշմամբ պարգևատրվել է Արցախի Հանրապետության վարչապետի հուշամեդալով։
 2016 թվականի հոկտեմբերի 21-ին՝ Արցախի Նախագահի հրամանագրով, շնորհվել է Արցախի Հանրապետության հարկային ծառայության առաջին դասի պետական խորհրդականի դասային կոչում։
 2016 թվականի դեկտեմբերի 14-ին՝ ԼՂՀ Նախագահի հրամանագրով պարգևատրվել է «Անանիա Շիրակացի» մեդալով։

Ծանոթագրություններ

Արտաքին հղումներ 
 Արցախի Հանարապետության Ազգային Ժողովի պատգամավոր
 http://aif.am/hy/pages/76
 ՕՐ ՀԱՐՑԱԶՐՈՒՅՑ /ԱՀ ՖԻՆԱՆՍՆԵՐԻ ՆԱԽԱՐԱՐ ԱՐԹՈՒՐ ՀԱՐՈՒԹՅՈՒՆՅԱՆ/
 Արթուր Հարությունյանի ուղերձը ԱՀ ֆինանսների նախարարի պաշտոնը թողնելու կապակցությամբ
 ԱՀ ֆինանսների նախարար Արթուր Հարությունյանն ամփոփել է 2019-ի արդյունքները
 Արցախի Հանրապետության Ազգային Ժողովի ֆինանսաբյուջետային և տնտեսական կառավարման հարցերի մշտական հանձնաժողովի նախագահ
 ԱՀ ֆինանսների փոխնախարարը հանդիպել է ԱրՊՀ տնտեսագիտության ֆակուլտետի ուսանողների հետ
 https://artsakhpress.am/arm/news/130949/
 https://artsakhpress.am/arm/news/130943/
 http://www.nankr.am/hy/3825

Արցախի քաղաքական գործիչներ
Հայ պետական գործիչներ
Արցախի Հանրապետության Ազգային ժողովի 7-րդ գումարման պատգամավորներ
Հայ տնտեսագետներ
Հայ իրավաբաններ